Ná hḿ ńgɔ Ǹtondôbə a dzó: ḿból ńnōm émgbə́m ngə́ kig ǹgál ā wulu á ńsǒm wóé á yōb, bə́ fyáŋán lóe ǹkunda bə́nɔ́ni nə́ bə́ zu lúman ai nyé, bikígá byábán ǎ bīsī kig, édūŋ bábɔ̄ é nə́ zəzə, éyə Ǹtondôbə Ngul mə́sə ǎ yi sus á ńkǒl Síon, á ńkǒl wóé nālá, nə́ a zu lúmǎn bītá. 5Anə́ ánɔ̌n lândami məfǎb, éyə Ǹtondôbə Ngul mə́sə ǎ yi bɔ̌ nálā, a zu kálā Yērúzalɛm. A yi nyé kála, a yi nyé kode, a yi kaman ai nyé, a yi nyé nyii. 6Dúgán ábə̄ ényɔ̄ mī ngábə́lə lúm mvús, ǎ bɔ́n bə́ Ísraɛ̂l ! 7Amǒs tě, mod ósə a yi woǎ bīkálan bí mvɔ́d ai sílíba bíé âfan, ébí bəba bə́ mɔ́ báán bə́ ngákom. 8Asiría a yi tsígi ai fa bitá yǎ é sə̄ kig ényí mod, sə̌ kig fa bitá mod ńdzɔ yǎyī nyé wé. A yi túb fa bitá, miǹkángā bə̄ndómán yā ńkān bitá wóé mī ngakə dzugi ai bisíé miǹkóm. 9Akɔ́g díé lâyi túb á nyaŋaban, ńdɔ bədzóē bóé bâyi wú fodonyaŋ ású ǹlinga, ebúg Ńtondôbə yǎ ndóan é nə́ á Síon, á ḿbǔŋ ndóan ó nə́ á Yērúzalɛm.